SL Uradni list Evropske unije C 311/18

Objava vloge v skladu s členom 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2010/C 311/09

V skladu s členom 7 Uredbe Sveta (ES) št. 510/2006 (1) je ta objava podlaga za uveljavljanje pravice do ugovora zoper vlogo. Izjave o ugovoru mora Komisija prejeti v šestih mesecih od dneva te objave.

ENOTNI DOKUMENT

UREDBA SVETA (ES) št. 510/2006

„PORC D’AUVERGNE“

ES št.: FR-PGI-0005-0697-02.06.2008

ZGO ( X ) ZOP ( )

1. Ime:

„Porc d'Auvergne“

2. Država članica ali tretja država:

Francija

3. Opis kmetijskega proizvoda ali živila:

3.1 Vrsta proizvoda:

Skupina 1.1 Sveže meso (in drobovina)

3.2 Opis proizvoda, za katerega se uporablja ime iz točke 1:

„Porc d'Auvergne“ je prašič, vzrejen na prostem, ki ima čvrsto meso enakomerno rdeče barve, ki ni ne svetla ne temna, in preostalo ledveno mast, ki je bela in čvrsta. Kuhano prašičje meso „Porc d'Auvergne“ ima nežno in sočno teksturo ter prijeten okus, značilen za dobro prašičje meso. Prašiči „Porc d'Auvergne“ so zaklani pri starosti najmanj 26 tednov. Topla teža trupa je najmanj 75 kg. Delež mišic v kosih mesa je od 53 do 64. Prašiči „Porc d'Auvergne“ se tržijo kot cel trup, polovica trupa, v srednje velikih kosih po primarnem razrezu ali kosih po sekundarnem razrezu ali porcijah za potrošnike. Lahko se tržijo sveži ali zamrznjeni.

3.3 Surovine (samo za predelane proizvode):

—

3.4 Krma (samo za proizvode živalskega izvora):

Od 12. tedna starosti dalje je krma sestavljena iz najmanj 75 % žit in žitnih proizvodov ter mora vsebovati manj kot 1,7 % linolne kisline.

Manioka in sladki krompir sta prepovedana.

3.5 Posebni proizvodni postopki, ki jih je treba izvajati na opredeljenem geografskem območju:

Kotitev, obdobje po odstavitvi in pitanje prašičev „Porc d'Auvergne“ potekajo na območju zaščitene geografske označbe, ki ga sestavlja 1 808 občin (gl. § 4).

3.6 Posebna pravila za rezanje, ribanje, pakiranje itd.:

—

3.7 Posebna pravila za označevanje:

Ko je sveže ali zamrznjeno meso „Porc d'Auvergne“ naprodaj v trgovini, mora potrošnik imeti možnost ugotoviti izvor živali. Zato mora biti na oznaki za potrošnika navedeno, da je proizvod zaščiten z geografsko označbo „Porc d'Auvergne“.

Oznaka mora med drugim vsebovati:

— navedbo „Porc d'Auvergne“ (če je smiselno, je ta navedba lahko vključena v kolektivno znamko),

— logotip kolektivne znamke,

— logotip znaka za identifikacijo kakovosti in izvora.

4. Kratka opredelitev geografskega območja:

Geografsko območje zaščitene označbe „Porc d'Auvergne“ sestavljajo kantoni in občine v departmajih:

— Allier (03): vsi kantoni,

— Puy de Dôme (63): vsi kantoni, razen občin Aigueperse, Aubiat, Aulnat, Bas-et-Lezat, La Bourboule, Bussières-et-Pruns,Cellule, Chappes, Chastreix, Chavaroux, Le Cheix, Clerlande, Effiat, Égliseneuve-d’Entraigues, Ennezat, Entraigues, Espinchal, Gerzat, La Godivelle, La Tour-d’Auvergne, Lussat, Malintrat, Les Martres-d’Artière, Les Martres-sur-Morge, Mont-Dore, Montpensier, La Moutade, Murat-le-Quaire, Pessat-Villeneuve, Picherande, Pont-du-Château, Saint-André-le-Coq, Saint-Beauzire, Saint-Clément-de-Régnat, Saint-Donat, Saint-Genès-Champespe, Saint-Ignat, Saint-Laure, Sardon, Surat, Thuret, Varennes-sur-Morge, Villeneuve-les-Cerfs,

— Haute Loire (43): vsi kantoni,

— Cantal (15): vsi kantoni, razen občin Anglards-de-Salers, Apchon, Badailhac, Brezons, Cheylade, Le Claux,Collandres, Dienne, Le Falgoux, Le Fau, Fontanges, Giou-de-Mamou, Girgols, Jou-sous-Monjou, Lacapelle-Barres, Laroquevieille, Lascelle, Laveissière, Lavigerie, Malbo, Mandailles-Saint-Julien, Marmanhac, Pailherols, Polminhac, Raulhac, Saint-Bonnet-de-Salers, Saint-Cernin, Saint-Chamant, Saint-Cirgues-de-Jordanne, Saint-Clément, Saint-Étienne-de-Carlat, Saint-Hippolyte, Saint-Jacques-des-Blats, Saint-Martin-Valmeroux, Saint-Paul-de-Salers, Saint-Projet-de-Salers, Saint-Simon, Saint-Vincent-de-Salers, Salers, Thiézac, Tournemire, Trizac, Le Vaulmier, Velzic, Vic-sur-Cère, Yolet,

— Nièvre (58): — kanton Dornes: občini Dornes, Toury-sur-Jour, — kanton Fours: občine Charrin, Montambert, Saint-Hilaire-Fontaine,

— Saône et Loire (71): — kantoni Bourbon-Lancy, Digoin, Gueugnon, Issy-l’Evêque: vse občine, — kanton Marcigny: občine Artaix, Bourg-le-Comte, Céron, Chambilly, Chenay-le-Châtel, Melay, Montceaux-l’Étoile, Vindecy, — kanton Paray-le-Monial: občina L’Hôpital-le-Mercier,

— Loire (42): — kantoni Noirétable, La Pacaudière, Saint-Bonnet-le-Château, Saint-Georges-en-Couzan, Saint-Haon-le-Châtel, Saint-Jean-Soleymieux, Saint-Just-en-Chevalet: vse občine, — kanton Boën: občine Ailleux, Boën, Cezay, Débats-Rivière-d’Orpra, L’Hôpital-sous-Rochefort, Leigneux, Marcilly-le-Châtel, Marcoux, Pralong, Saint-Laurent-Rochefort, Saint-Sixte, Trelins, — kanton Firminy: občina Caloire, — kanton Montbrison: občine Bard, Écotay-l’Olme, Essertines-en-Châtelneuf, Lérigneux, Lézigneux, Roche, Saint-Thomas-la-Garde, Verrières-en-Forez, — kanton Roanne-Nord: občine La Bénisson-Dieu, Briennon, Mably, — kanton Roanne-Sud: občine Lentigny, Ouches, Pouilly-les-Nonains, Riorges, Saint-Jean-Saint-Maurice-sur-Loire, Saint-Léger-sur-Roanne, Villemontais, Villerest, — kanton Saint-Germain-Laval: občine Amions, Bully, Dancé, Grézolles, Luré, Nollieux, Saint-Germain-Laval, Saint-Georges-de-Baroille, Saint-Julien-d’Oddes, Saint-Martin-la-Sauveté, Saint-Paul-de-Vézelin, Saint-Polgues, Souternon, — kanton Saint-Just-Saint-Rambert: občina Chambles,

— Ardèche (07): — kanton Annonay-Sud: občina Saint-Julien-Vocance, — kanton Coucouron: občine Coucouron, Issarlès, Lachapelle-Graillouse, Lespéron, — kanton Montpezat-sous-Bauzon: občina Le Béage, — kanton Saint-Agrève: občine Devesset, Mars, Saint-Agrève, Saint-André-en-Vivarais, — kanton Saint-Martin-de-Valamas: občine Borée, La Rochette, Saint-Clément, — kanton Satillieu: občina Saint-Pierre-sur-Doux,

— Lozère (48): — kantoni Aumont-Aubrac, Châteauneuf-de-Randon, Fournels, Grandrieu, Langogne, Le Malzieu-Ville, Nasbinals, Saint-Amans, Saint-Alban-sur-Limagnole, Saint-Chély-d’Apcher: vse občine, — kanton Marvejols: občine Antrenas, Le Buisson, Gabrias, Recoules-de-Fumas, Saint-Laurent-de-Muret, Saint-Léger-de-Peyre, — kanton Mende-Nord: občine Le Born, Chastel-Nouvel, Pelouse, — kanton Saint-Germain-du-Teil: občine Les Hermaux, Les Salces, Trélans, — kanton Villefort: občina La Bastide-Puylaurent,

— Aveyron (12): — kantoni Aubin, Decazeville, Entraygues-sur-Tuyère, Espalion, Mur-de-Barrez, Saint-Amans-des-Cots: vse občine, — kanton Capdenac-Gare: občina Bouillac, — kanton Conques: občine Conques, Grand-Vabre, Noailhac, Saint-Félix-de-Lunel, Sénergues, — kanton Estaing: občine Campuac, Coubisou, Estaing, Le Nayrac, Sébrazac, — kanton Laguiole: občini Montpeyroux, Soulages-Bonneval, — kanton Saint-Geniez-d’Olt: občine Aurelle-Verlac, Pierrefiche, Pomayrols, Sainte-Eulalie-d’Olt, Saint-Geniez-d’Olt, — kanton Sainte-Geneviève-sur-Argence: občine Cantoin, Graissac, Sainte-Geneviève-sur-Argence, Vitrac-en-Viadène,

— Lot (46): — kantoni Figeac-Est, Sousceyrac, La Tronquière: vse občine, — kanton Bretenoux: občine Belmont-Bretenoux, Cahus, Cornac, Estal, Gagnac-sur-Cère, Glanes, Laval-de-Cère, Teyssieu, — kanton Figeac-Ouest: občina Figeac-Ouest, — kanton Lacapelle-Marival: občine Labathude, Molières, Saint-Maurice-en-Quercy, Sainte-Colombe, — kanton Saint-Céré: občine Bannes, Frayssinhes, Latouille-Lentillac, Saint-Céré, Saint-Laurent-les-Tours, Saint-Paul-de-Vern,

— Corrèze (19): — kantona Mercoeur, Saint-Privat: vse občine, — kanton Bort-les-Orgues: občina Bort-les-Orgues,

— Creuse (23): — kantoni Ahun, Aubusson, Auzances, Bellegarde-en-Marche, Bonnat, Boussac, Chambon-sur-Voueize, Châtelus-Malvaleix, Chénérailles, Evaux-les-Bains, Jarnages, Saint-Sulpice-les-Champs: vse občine, — kanton Crocq: občine Basville, Crocq, La Mazière-aux-Bons-Hommes, Mérinchal, Pontcharraud, Saint-Agnant-près-Crocq, Saint-Bard, Saint-Georges-Nigremont, Saint-Maurice-près-Crocq, Saint-Oradoux-près-Crocq, Saint-Pardoux-d’Arnet, La Villeneuve, La Villetelle, — kanton Felletin: občine Felletin, Moutier-Rozeille, Sainte-Feyre-la-Montagne, Saint-Frion, Saint-Quentin-la-Chabanne, Vallière, — kanton Guéret-Nord: občine Ladapeyre, Ajain, Glénic, Jouillat, Saint-Fiel, — kanton Guéret-Sud-Est: občine Saint-Laurent, Sainte-Feyre, La Saunière,

— Cher (18): — kanton Charenton-du-Cher: občina Coust, — kantoni Chateaumeillant, Le Chatelet, Saulzais-le-Potier: vse občine, — kanton Châteauneuf-sur-Cher: občine Chambon, Saint-Symphorien, Vallenay, — kanton Lignières: občine La Celle-Condé, Ineuil, Lignières, Saint-Hilaire-en-Lignières, Touchay, — kanton Saint-Amand-Montrond: občine Bouzais, Colombiers, Drevant, Farges-Allichamps, La Groutte, Marçais, Nozières, Orcennais, Orval, Saint-Amand-Montrond,

— Indre (36): — kantona Aigurande, Sainte-Sévère-sur-Indre: vse občine, — kanton La Châtre: občine La Berthenoux, Briantes, Champillet, Chassignoles, La Châtre, Lacs, Lourouer-Saint-Laurent, Le Magny, Montgivray, Montlevicq, La Motte-Feuilly, Néret, Nohant-Vic, Saint-Chartier, Saint-Christophe-en-Boucherie, Thevet-Saint-Julien, Verneuil-sur-Igneraie, Vicq-Exemplet, — kanton Neuvy-Saint-Sépulchre: občini Fougerolles, Sarzay.

5. Povezanost z geografskim območjem:

5.1 Posebnosti geografskega območja:

Prašič je žival, ki jo je narava obdarila z rilcem, s katerim lahko rije po zemlji. Narava tal mu mora omogočati, da živi v ugodnih razmerah in okolju. Prašič je tudi žival, za katero je pomembna stalna vlažnost. Zato morajo prašiči, vzrejeni na prostem, živeti na zdravih zemljiščih in v okolju, kjer ni visoke vlažnosti.

Območje reje prašičev „Porc d'Auvergne“, ki se v grobem ujema z mejami regije Auvergne, sestavljajo:

— hribi in doline s posebnim podnebjem, ki jih pred vetrom in vplivom oceana ščiti Centralni masiv, ki je naravna pregrada v smeri sever-jug, zato je količina padavin ugodna za rejo prašičev na prostem,

— nosilna tla so sestavljena predvsem iz plitve višinske prsti, andosola in prsti vulkanskega izvora z dobrim potencialom za odtekanje, ter manjšega dela hidromorfnih tal s progami ali otočki zemljišča, ki dobro odvaja vodo. Nosilna tla imajo pretežno šibek agronomski potencial, zato so zanimiva za rejo prašičev na prostem kot vir dodatnega prihodka.

Pašniki in zlasti njihova tla morajo biti dovolj zdrava, deževnica pa mora dovolj hitro odtekati.

Ta kombinacija tal in količine padavin je okolje, popolnoma prilagojeno reji prašičev na prostem.

5.2 Posebnosti proizvoda:

Posebnost proizvoda temelji na:

— slovesu in

— kakovosti, ki jo določata način reje na prostem in znanje rejcev.

(a) Sloves

Regija Auvergne je znana po dolgi tradiciji reje prašičev. Že v rimskih časih se je trgovalo s prašičjim mesom. Do začetka 20. stoletja je bila Auvergne ena od tradicionalnih trdnjav proizvodnje prašičjega mesa v Franciji. Prašičje meso je bilo temelj prehrane v regiji Auvergne. V številnih besedilih iz 14. stoletja je opisana reja prašičev na prostem, kako se klatijo po poljih in podrasti ter iščejo hrano in kako za dodatek dobijo še žitno maso. Ta tradicija reje prašičev na prostem, ki je izkoristila lokalne vire, je bila izrazita do začetka 20. stoletja. Obstajala je celo pasma prašičev, prilagojena reji na prostem, ki pa je izginila. Tradicionalna reja je po letu 1965 začela upadati. Proti koncu osemdesetih let se je sektor reje „Porc d'Auvergne“ organiziral, da bi dosegel priznanje tega proizvoda.

Danes se „Porc d'Auvergne“ pojavlja na strokovnih prireditvah in sejmih za široko javnost, kot so Sommet de l’Elevage (živinorejski sejem) v Clermont-Ferrandu, SIRHA v Lyonu ali Salon International de l’Agriculture (mednarodni kmetijski sejem) v Parizu. Najdemo ga tudi v številnih lokalnih ali specializiranih nacionalnih revijah in medijih. Leta 2008 je bil nagrajen z nagrado na prvem Mois de l’Origine et de la Qualité (mesecu porekla in kakovosti), ki jo je prejel mesar za prašičje meso ter pripravljavec in dostavljavec hrane, ki dela v tem sektorju že 19 let. Leta 2009 je na tem tekmovanju nagrado prejel mesar za prašičje meso iz pariške regije, ki že 10 let trži „Porc d'Auvergne“. K ugledu „Porc d'Auvergne“ redno prispevajo tudi restavracije iz regije Auvergne (v združenju Les Toques d’Auvergne) ali drugih francoskih regij (PACA, Alzacija, pariška regija …).

(b) Kakovost, ki jo določata način reje na prostem in znanje rejcev

„Porc d'Auvergne“ je prašič, vzrejen na prostem. Med pitanjem do zakola (pri starosti najmanj 182 dni) imajo prašiči dostop do pašnikov, ki so zelo prostorni, tj. 83 m2/prašiča. Izbira pašnika je bistvena za blaginjo, zdravje in dober razvoj živali. Pašnik izbere rejec, ki se pri tem opira na poznavanje tal na svojem posestvu ter vrsto rastlinstva in kamnin. Rejec mora tudi znati skrbeti za pašnik, ki mora med obdobjema paše počivati in na katerem po potrebi dodatno poseje travo.

Dobljeni proizvod je zaradi višje vsebnosti hematinskega železa (količina mioglobina) enakomerno rdeče barve. Barva je povezana z načinom reje prašičev „Porc d'Auvergne“ in starostjo ob zakolu. Reja na prostem na pašnikih omogoča več gibanja kakor reja brez pašnikov, kajti s starostjo in gibanjem živali se količina mioglobina poveča. Po drugi strani je zaradi zakola pri višji starosti meso fiziološko zrelejše, zato je okusnejše in boljše za predelavo in soljenje.

Proizvod ima nekoliko debelejšo plast zunanje maščobe, ki je posledica prilagoditve življenjskim razmeram na prostem. Po drugi strani krma, bogata z žiti in žitnimi proizvodi, med pitanjem prispeva k večjemu deležu esencialnih maščobnih kislin (polinenasičenih), kot je standard za ledveno mast.

Rezultati raziskave, opravljene v mesnicah, mesnicah za prašičje meso in restavracijah, kažejo, da je prašič „Porc d'Auvergne“ cenjen zaradi mehkega in sočnega mesa, bele in čvrste masti, močnejše barve mesa, primernosti za kuhanje ali pečenje in shranjevanje ter izrazitega okusa.

To oceno potrjuje poročilo o organoleptičnem testiranju na 10 let, v katerem je ugotovljeno, da ima „Porc d'Auvergne“ intenziven vtis maščobe in barve mesa, intenzivna vonj in sočnost, mehko teksturo in meso z izrazitim okusom.

Tako se „Porc d'Auvergne“ že 20 let neprestano razvija. Zaradi lastne kakovosti in posebnega načina reje ga cenijo predelovalci in tudi potrošniki. Konec leta 2008 je „Porc d'Auvergne“ tržilo 190 mesnic, mesnic za prašičje meso in restavracij po vsej Franciji.

5.3 Vzročna povezanost geografskega območja s kakovostjo ali značilnostmi proizvoda (pri ZOP) oziroma z določeno kakovostjo, slovesom ali drugimi značilnostmi proizvoda (pri ZGO):

Ljudje so znanje s področja proizvodnje prašičjega mesa uporabljali za inovacije, povezane s tradicijo regije Auvergne, in izrabljali ugodne pedoklimatske razmere, da so razvili rejo prašičev „Porc d'Auvergne“ na prostem.

Pedoklimatske razmere na tem geografskem območju so ugodne za rejo na prostem, kar so izkoriščali že v preteklosti. Rejci znajo izbrati pašnike in skrbeti zanje, za kar je treba natančno poznati geografsko okolje.

Zato način reje na prostem, ki je odvisen od znanja rejcev in ga omogočajo pedoklimatske razmere tega območja, daje mesu posebno kakovost, zlasti rdečo barvo zaradi visoke vsebnosti hematinskega železa in nekoliko debelejšo plast zunanje maščobe. To so značilnosti zrelejšega mesa z izrazitim okusom, kar je povezano z načinom reje na prostem in zakolom pri višji starosti živali.

Že desetletja je prašič „Porc d'Auvergne“, ki je izšel iz dolge tradicije reje prašičev, ob vsaki omembi sistematično povezan s svojim ozemljem. Udeležba na sejmih, podeljene nagrade in kulinarične ocene pričajo, da ga cenijo predelovalci in tudi potrošniki.

Sklic na objavo specifikacije:

(Člen 5(7) Uredbe (ES) št. 510/2006)

https://www.inao.gouv.fr/fichier/CDCPorcDAuvergne.pdf

(1) UL L 93, 31.3.2006, str. 12.